CELEX: 62021CN0472
Language: mt
Date: 2021-08-02 00:00:00
Title: Kawża C-472/21: Talba għal deċiżjoni preliminari mressqa mill-Bundesgerichtshof (il-Ġermanja) fit-2 ta’ Awwissu 2021 – Monz Handelsgesellschaft lnternational mbH & Co. KG vs Büchel GmbH & Co. Fahrzeugtechnik KG

22.11.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 471/18
            
         
      Talba għal deċiżjoni preliminari mressqa mill-Bundesgerichtshof (il-Ġermanja) fit-2 ta’ Awwissu 2021 – Monz Handelsgesellschaft lnternational mbH & Co. KG vs Büchel GmbH & Co. Fahrzeugtechnik KG
      (Kawża C-472/21)
      (2021/C 471/26)
      Lingwa tal-kawża: il-Ġermaniż
      
         Qorti tar-rinviju
      
      Bundesgerichtshof
      
         Partijiet fil-kawża prinċipali
      
      
         Rikorrent: Monz Handelsgesellschaft lnternational mbH & Co. KG
      
         Konvenut: Büchel GmbH & Co. Fahrzeugtechnik KG
      
         Domandi preliminari
      
      
                  1)
               
               
                  Komponent li jinkludi disinn huwa parti li “tidher” fis-sens tal-Artikolu 3(3) tad-Direttiva 98/17/KE tal-Parlament Ewropew u tal-Kunsill tat-13 ta’ Ottubru 1998 dwar il-protezzjoni legali ta’ disinji (1) jekk ikun oġġettivament possibbli li d-disinn jiġi rrikonoxxut meta l-komponent ikun installat jew il-viżibbiltà għandha tiġi evalwata taħt kundizzjonijiet partikolari ta’ użu jew minn perspettiva partikolari ta’ osservatur?
               
            
                  2)
               
               
                  Fil-każ li l-ewwel domanda tingħata risposta fis-sens li l-viżibbiltà taħt kundizzjonijiet partikolari ta’ użu jew minn perspettiva partikolari ta’ osservatur hija l-kriterju deċiżiv:
                  
                              (a)
                           
                           
                              Fl-evalwazzjoni tal-“użu normali” ta’ prodott kumpless mill-utent finali fis-sens tal-Artikolu 3(3) u (4) tad-Direttiva 98/71, huwa rilevanti l-użu intenzjonat mill-manifattur tal-komponent jew tal-prodott kumpless, jew huwa rilevanti l-użu abitwali tal-prodott kumpless magħmul mill-utent finali?
                           
                        
                              (b)
                           
                           
                              Liema kriterji għandhom jintużaw sabiex jiġi ddeterminat jekk l-użu ta’ prodott kumpless minn utent finali huwiex użu “normali” fis-sens tal-Artikolu 3(3) u (4) tad-Direttiva 98/71?
                           
                        
            
         (1)  ĠU Edizzjoni Speċjali bil-Malti, Kapitolu 13, Vol. 21, p. 120.